XV быуат аҙағындаxa0— XVI быуат башындаТарихи Башҡортостандың төньяҡ һәм үҙәк өлөшөндә башҡорт ханыxa0— Түрә хан (Тура хан, Тора бей) идара иткән, уның ставкалары Өфө ҡаласығында (Башҡорт, Имәнҡала, хәҙерге Өфө ҡалаһы биләмәһе) һәм Торатауҙа.урынлашҡан булған. Шул уҡ ваҡытта XV быуаттың һуңғы сирегендә Түрә хандың ағаһы — Баҫман хан Тарихи Башҡортостандың көньяҡ өлөшөндә идара иткән. «Тамъян ырыуы шәжәрәһе»нә ярашлы, Басман хандың бүләһе Шәғәли Шаҡман бей булған. Ҡыҙрас Муллаҡаев хәбәр итеүенсә, Басмандың ставкаһы Аҡтүбәлә (хәҙерге Ырымбур ҡалаһы биләмәһе) урынлашҡан: «Басман исемле нуғай ханы булған,… элекке бөйөк үләт  буйынса, үҙенең элекке йәшәгән ерен ун ете мең тирмә йыраҡлығында ҡалдырып, Яйыҡ йылғаһын кисеп сыҡҡан, һәм Һаҡмар тамағына яҡын ктауҙа, Ырымбурҙан алты саҡрым алыҫлыҡта, хәҙер унда маяҡ ҡуйылған, Аҡтүбә тигән йәғни Аҡ стан ҡала төҙөлгән, йәки ауыл, һәм әлегә тиклем ул тау Аҡтүбә тип атала һәм унды ҡайһы бер емереклектәр күренә». Басмандың шәхси урҙаһы «ун ете мең тирмәнән» торған һәм йөрөгән «Яйыҡ буйлап аҫҡа һәм өҫкә һәм башҡа дала йылғалары, атап әйткәндә Бирҙе, Һаҡмар, Һалмыш, Юшатыр, Таналыҡ, Үр, Ҡыҙыл һ. б. йылғалар буйынса күсеп йөрөгән. Ә ҡыш көнө ул тирмәләр, Урал тауҙарын артылып, Ағиҙел, Суҡалы, Ашҡаҙар, Ҡуғанаҡ, Шҡаҙыр, Дим йылғалары буйына күсеп, урманлы һәм йылы урындарҙа йәшәгәндәр». Басман нуғай мырҙаһы Алтаҡар (Алчагир) менән һуғыш алып барған. Басман һәләк булғандан һуң, Алтаҡар мырҙа Тарихи Башҡортостандың көньяғында һәм көньяҡ-көнсығышында.власын йәйелдергән.